Itaipava Arena Pernambuco

Itaipava Arena Pernambuco, er et fotballstadion i São Lourenço da Mata i Recife-regionen i delstaten Pernambuco i Brasil. Banen er hjemmebanen til Náutico. Stadionet er det østligste av de tolv stadionene som er valgt ut til VM i fotball 2014, så vidt foran Arena das Dunas. Stadionet ble påbegynt i 2010 og ferdigstilt i april 2013. Det var ikke noe stadion på området tidligere. Det er plass til 46 000 tilskuere, og tilskuerne sitter på det nærmeste 11 meter unna banen. Utgiftene kom totalt på R$ 532 millioner (omtrent 1,4 milliarder norske kroner). Stadionet er sponset av bryggeriet Itaipava, derav navnet. Stadionet ble brukt til FIFA Confederations Cup 2013 til tre gruppekamper. Kamper under fotball-VM 2014 Referanser Eksterne lenker Offisielt nettsted (en) Arena Pernambuco – kategori av bilder, video eller lyd på Commons FIFA Profil Arkivert 19. juni 2014 hos Wayback Machine.